

VLADA REPUBLIKE HRVATSKE

Zagreb, 15. veljače 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi s potporom za izgradnju novog objekta u Kliničkoj bolnici Dubrava |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14.,93/16., 116/18. i 80/22.), Vlada Republike Hrvatske je na sjednici održanoj donijela

# Z A K L J U Č A K

1. Vlada Republike Hrvatske podupire unaprjeđenje zdravstvene zaštite, podizanje dostupnosti i kvalitete zdravstvenih usluga stanovnicima Republike Hrvatske kroz realizaciju projekta izgradnje novog objekta u Kliničkoj bolnici Dubrava.

2. Realizacijom izgradnje novog objekta iz točke 1. ovoga Zaključka u kojem će biti smješteni Objedinjeni hitni bolnički prijem, Centar za traumatologiju, Zavod za jednodnevnu kirurgiju, Odjel za onkologiju i radioterapiju te Zavod za znanstvenoistraživačku djelatnost i translacijsku medicinu, značajno će se unaprijediti rad Kliničke bolnice Dubrava u cjelini i osigurati uvjeti za daljnji razvoj medicinskih djelatnosti tercijarne razine i pružanje kvalitetne zdravstvene zaštite pacijentima u Kliničkoj bolnici Dubrava.

3. Zadužuje se Ministarstvo zdravstva da, u suradnji s Kliničkom bolnicom Dubrava, poduzme potrebne radnje vezane za realizaciju izgradnje novog objekta iz točke 1. ovoga Zaključka.

4. Financijska sredstva za provedbu ovoga Zaključka osigurana su u Državnom proračunu Republike Hrvatske za 2024. godinu i projekcijama za 2025. i 2026. godine, na Razdjelu 096 - Ministarstvo zdravstva.

5. Zadužuje se Ministarstvo zdravstva za koordinaciju svih aktivnosti za provedbu ovoga Zaključka.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Vlada Republike Hrvatske podupire unaprjeđenje zdravstvene zaštite, podizanje dostupnosti i kvalitete zdravstvenih usluga stanovnicima Republike Hrvatske kroz realizaciju projekta izgradnje novog objekta u Kliničkoj bolnici Dubrava.

Realizacijom izgradnje novog objekta u kojem će biti smješteni Objedinjeni hitni bolnički prijem, Centar za traumatologiju, Zavod za jednodnevnu kirurgiju, Odjel za onkologiju i radioterapiju te Zavod za znanstvenoistraživačku djelatnost i translacijsku medicinu značajno će se unaprijediti rad Kliničke bolnice Dubrava u cjelini i osigurati uvjeti za daljnji razvoj medicinskih djelatnosti tercijarne razine i pružanje kvalitetne zdravstvene zaštite pacijentima u Kliničkoj bolnici Dubrava.

Zadužuje se Ministarstvo zdravstva da, u suradnji s Kliničkom bolnicom Dubrava, poduzme potrebne radnje vezane za realizaciju izgradnje novog objekta u Kliničkoj bolnici Dubrava.

Financijska sredstva za provedbu ovoga Zaključka osigurana su u Državnom proračunu Republike Hrvatske za 2024. godinu i projekcijama za 2025. i 2026. godinu, na Razdjelu 096 - Ministarstvo zdravstvo, RKP 26571 Klinička bolnica Dubrava, na kapitalnom projektu K883002 - Klinička bolnica Dubrava - izravna kapitalna ulaganja, u ukupnom iznosu od 152.000.000,00 eura.

Slijedom navedenog predlaže se donošenje ovoga Zaključka.